Source: https://www.bizforum.sk/kedy-sa-podava-kontrolny-vykaz-a-suhrnny-vykaz-dph/
Timestamp: 2020-08-13 11:27:00+00:00
Document Index: 1568519

Matched Legal Cases: ['§ 4', '§ 7', '§ 7', '§ 4', '§ 80', '§ 43', '§ 7', '§ 7', '§ 80']

﻿ Kedy sa podáva kontrolný výkaz a súhrnný výkaz DPH ? | BizFórum
Domov / Účtovníctvo
Dobrý deň, chcem sa spýtať kedy vzniká podnikateľovi povinnosť podať kontrolný výkaz a súhrnný výkaz pre DPH. Je povinnosť ich podávania podmienená špecifickými obchodnými prípadmi, napr. predajom tovaru do zahraničia alebo sa podávajú po skončení zdaňovacieho obdobia bezohľadu na podnikateľské aktivity firmy ?
Mila 19.08.2018 11:49
V súvislosti s povinnosťou podávať kontrolný a súhrnný výkaz je potrebné rozlíšiť, či je podnikateľský subjekt registrovaný pre DPH podľa § 4, § 7 alebo § 7a.
Platca DPH podľa § 4:
- Podáva daňové priznanie k DPH aj keď mu nevznikne daňová povinnosť (podáva aj tzv. nulové daňové priznanie)
- Podáva kontrolný výkaz, ak nemá nulové daňové priznanie
- Podáva súhrnný výkaz v prípadoch, ktoré sú uvedené v § 80 zákona o DPH (dodanie tovaru oslobodeného od dane podľa § 43 do iného členského štátu, poskytnutie služby do iného členského štátu osobe, ktorá je povinná platiť daň, atď.)
Kontrolný výkaz sa podáva mesačne alebo štvrťročne v závislosti od toho, či je daňovník mesačný alebo štvrťročný platiteľ DPH. Súhrnný výkaz sa podáva na mesačnej báze, no vo vymedzených prípadoch je možné ho podať aj štvrťročne.
Platca DPH podľa § 7 alebo § 7a:
- Podáva daňové priznanie k DPH keď mu vznikne daňová povinnosť (nepodáva nulové daňové priznanie)
- Kontrolný výkaz nepodáva
- Podáva súhrnný výkaz v relevantných prípadoch, ktoré sú uvedené v § 80 zákona o DPH (poskytnutie služby do iného členského štátu osobe, ktorá je povinná platiť daň, atď.)
Tim BA 26.08.2018 12:12
Ďakujem za odpoveď. Chcem sa ešte spýtať aká je lehota na podanie oboch výkazov.
Mila 15.12.2018 12:33
Kontrolný výkaz sa podáva do 25 dní po skončení obdobia, za ktoré vznikne povinnosť ho podať. Súhrnný výkaz je podobne potrebné podať do 25 dní po skončení obdobia, za ktoré vznikne povinnosť jeho podania. Výkazy nemusia byť podané v rovanký deň ako daňové priznanie.
Deana 15.12.2018 18:21
Znížená sadzba DPH na 10% od roku 2020
Kedy má zamestnanec nárok na 2 stravné lístky ?
Pre poskytovanie a zlepšovanie služieb, analýzu návštevnosti a prispôsobenie reklám využívame súbory cookies. Svoj súhlas na využívanie cookies pre uvedené účely udelíte kliknutím na "Súhlasím". Nastavenia využívania cookies môžete kedykoľvek zmeniť.
Nastavenie využívania cookies:
Cookies pre poskytovanie základných funkcií web stránky
Cookies pre analýzu návštevnosti
Cookies pre prispôsobenie reklám
SúhlasímDetaily